Diit 55
Pal raam mi yakɛ ɛ määthdɛ
(Dit Dee-bid)
1
Liŋ palä lö Kuoth
/cu ɣä ɣɔ̱th mi la̱ŋä ji̱.
2
Liŋ ɣä kä loc ɣä,
ci cärkä ɣä cuc.
3
Kä ɣä cä dual kɛ rɔal ji̱ tɛ̈rä,
kɛnɛ ciaaŋ jiääk ji̱ nyuɔɔni.
Kɛn cikɛ ɣä nöŋ riɛk,
la kɛn ɣä cua̱ mak kɛ gak.
4
Ci lɔcdä baath kɛ dual,
dual li̱eth cɛ ben kä ɣä.
5
Dual kɛnɛ lath ca ɣä käp,
cɛ puɔ̱nydä ŋɛr kɛ dual.
6
Kä cua̱ wee i̱, “Duŋ mi kua̱ te
kɛ gɔ̱k ce̱tkɛ guuk!
Dëë pär ni guäth mi nɔ̱a̱n mi
wa̱a̱ lɔ̱a̱ŋ thi̱n.
7
Ɣän dëë la pa̱rä guäth mi nɔ̱a̱n,
dëë ciëëŋdä la̱t ni
däär dɔaar.
8
Dëë mal wä guäth
cieŋädä kɛ pɛ̈th,
guäth mi nɔ̱a̱n
kɛ thul kɛnɛ ruɔth.”
9
Kuäär ku cärkiɛn däk,
kä nyon lëëpkiɛn,
kɛ ɣöö ɣän nɛ̈nä ni gak
kɛnɛ nyi̱r rɛy wec.
10
Kɛ wäär kɛnɛ cäŋdäär
la jälkɛn ni jio̱k käli,
kä te rik kɛnɛ
bɛ̈c bɛ̈ɛ̈c rɛydɛ.
11
Da̱k a thi̱n rɛydɛ,
la̱tkɛ ni yaak kɛnɛ ciaaŋ
jiääk rɛy duɔ̱pni wec.
12
Duŋ mi lɛɛŋ ɣä gua̱n tɛ̈r,
dëë jɛ rut,
kä mi ɛ gua̱n gaakdä
liak rɔ mɔ kɛ ɣä,
dëë rɔɔdä tɛ̱̈ɛ̱̈ kɛ jɛ.
13
Duundɛ ɣöö ɛ ji̱n ram
mi ce̱tkɛ ɣä,
ɛ ji̱n raan ja̱l kɛ̈ɛ̈lä
mi määthdä.
14
Ɛ ji̱n ram min la muɔŋ kɛ ɣä,
kä la wä kɔn luaak Kuɔth
ni kɛɛl kɛ muɔŋ.
15
Aɣ Kuoth ɛ ji̱ tɛ̈rä li̱w nikɛ
ŋuɛɛtdiɛn,
akɛ wä ni jɔɔkni a tëk kɛn,
akɛ ɣöö cieŋ gua̱n
jiäkni rɛydiɛn.
16
Duundɛ ɣöö ɣän la cɔalä
ni Kuoth,
kä jɛn Kuoth Nhial
la luäkɛ ɣä.
17
Kɛ thiaŋ kɛnɛ runwaŋ
amäni cäŋdäär,
la wiee ɣä kɛ jiath lɔaac,
kä jɛn la liŋɛ jɔwdä.
18
Kä jɛn la luäkɛ ɣä a thil riɛk
rɛy köör mi tɛ̈ɛ̈rä,
kɛ ɣöö nɛy ti ŋuan
gakɛ kɛ ɣä.
19
Bi Kuoth in te kuäärä mi do̱raar
kɛ liŋ kä bɛ kɛ luɔc ni piny,
kɛ ɣöö /cikɛ rɔ̱ ri̱t
kä /cikɛ Kuoth luth.
20
Ci määthdä mäthnikɛ mak
cɛ mat ruacdɛ däk.
21
Puɔth rieetkɛ ce̱tnikɛ liɛɛth
duundɛ ɣöö cɛ lɔcdɛ
la̱th ko̱o̱r.
Kä puɔth rieetkɛ ce̱tnikɛ liɛɛth,
duundɛ ɣöö tëmkɛ
ce̱tnikɛ mut.
22
Kämni riku Kuoth Nhial,
kä jɛn bɛ ji̱ kän thi̱n,
kɛ ɣöö cɛ nɛy tin gɔw
la jak kä cuc.
23
Duundɛ ɣöö lö Kuoth,
ɣɔk nikɛ piny rɛy kɔ̱kä
min te pinyi.
Kɛn nɛy na̱a̱k nath kä tɔ̱ ji̱ mɛɛtdä,
ɛ kɛ /ca tha̱a̱ŋ
teekädiɛn cup.
Duundɛ ɣöö ɣän bä ŋäth ni ji̱.
